బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వైసీపీ నా మీద పెద్ద ప్లాన్ వేసింది: శ్రీరెడ్డి
‘‘పవన్ కళ్యాణ్ ఎలా బతుకుతాడో చూస్తా. ఎలా గెలుస్తాడో చూస్తా. నా చివరి బొట్టు వరకు వాడి ఓటమి కోసం కృషి చేస్తా’’ అంటూనే వైసీపీ, ఆర్జీవీలపై మండిపడ్డ శ్రీరెడ్డి.
Samayam Telugu | Updated:
Apr 19, 2018, 06:06PM IST
వైసీపీ నా మీద పెద్ద ప్లాన్ వేసింది: శ్రీరెడ్డి
జూనియర్ ఆర్టిస్ట్ తమన్నా .. నటి శ్రీరెడ్డి మధ్య జరిగిన ఫోన్ సంభాషణ... ఇప్పుడు సోషల్ మీడియాలో వైరల్‌గా మారింది. ఇందులో శ్రీరెడ్డి రామ్ గోపాల్ వర్మపై మండిపడటమే కాకుండా, ఆ కుట్ర వెనుక ఉన్నది వైసీపీయే అని పేర్కొనడం గమనార్హం. పవన్ కళ్యాణ్ తల్లిపై అభ్యంతరకరమైన బూతులను తిట్టిన శ్రీరెడ్డి.. అలా తిట్టమన్నది ఆర్జీవీయే అని చెప్పింది.
ఆయన చాలా పెద్ద ప్లాన్ చేశాడని, రూ.5 కోట్లు పుచ్చుకోవాలని చెప్పాడని తెలిపింది. అయితే, తాను ఆ మొత్తం పుచ్చుకోలేదని పేర్కొంది. పవన్ కళ్యాణ్‌ను మా*** అని తిట్టమని చెప్పింది కూడా ఆర్జీవీయేనని శ్రీరెడ్డి తెలిపింది. అలా తిట్టినందుకు ఉద్యమం నీరుగారిపోయిందని, దాని గురించి తాను ఫీలకావడం లేదని తెలిపింది. అయితే, జూనియర్ ఆర్టిస్టులంతా ఇప్పుడు తన మీద రివర్సయ్యారని వాపోయింది.
‘‘వైసీపీ నాపై చాలా పెద్ద ప్లాన్ వేసింది. మొత్తం ప్లాన్ వైసీపీనే వేసింది. వారంతా ప్లాన్ మీద వచ్చారు. నా ఏడుపు చూసి ఆగారు. లేకపోతే ఇంకా ఇరికిద్దామని చూశారు. ఏం పర్వాలేదు. పోరాటాలంటే అంతే. ఉరకాలంతే. ఈ మాత్రం దెబ్బలు లేకపోతే పోరాటం గట్టిపడదు’’ అని ఫోన్ సంభాషణలో తెలిపింది.
వైసీపీతోపాటు టీడీపీ వాళ్లు కూడా దెబ్బతీశారన్నట్లుగా శ్రీరెడ్డి మాట్లాడింది. టీడీపీ వాళ్లంతట వాళ్లే పిలవాలని పేర్కొంది. ఈ ఉద్యమాన్ని ఢిల్లీ స్థాయిలో చేయనున్నట్లు శ్రీరెడ్డి చెప్పింది. నాకు ఈ నిమిషం చావాలనిపించింది. కానీ, కుట్ర పన్నినవాళ్లనున చావు దెబ్బ కొడతా అని చెప్పింది. ‘‘పవన్ కళ్యాణ్ ఎలా బతుకుతాడో చూస్తా. ఎలా గెలుస్తాడో చూస్తా. నా చివరి బొట్టు వరకు వాడి ఓటమి కోసం కృషి చేస్తా’’ అని తెలిపింది.
జూనియర్ ఆర్టిస్ట్ తమన్నా మాట్లాడుతూ.. ‘‘నేను వైసీపీ మనిషినని, నేను వాళ్లతో ఉన్న పోస్టర్లను మాధవీ లత సోషల్ మీడియాలో పెట్టింది. వైసీపీ సపోర్ట్‌తోనే నేను నీకు మద్దతు ఇస్తున్నట్లు ప్రచారం జరుగుతోంది. అసలు ఆ పార్టీవాళ్లు నాకు కండువ వేసిందే లేదు. నేను పార్టీలకు అతీతం’’ అని చెప్పానని తెలిపింది.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.